CELEX: 62010TN0058
Language: lt
Date: 2010-02-11 00:00:00
Title: Byla T-58/10: 2010 m. vasario 11 d. pareikštas ieškinys byloje Phoenix-Reisen ir DRV prieš Komisiją

1.5.2010   
            
            
               LT
            
            
               Europos Sąjungos oficialusis leidinys
            
            
               C 113/49
            
         2010 m. vasario 11 d. pareikštas ieškinys byloje Phoenix-Reisen ir DRV prieš Komisiją
   
   (Byla T-58/10)
   2010/C 113/79
   Proceso kalba: vokiečių
   
      Šalys
   
   
      Ieškovės: Phoenix-Reisen GmbH (Bona, Vokietija) ir Deutscher Reiseverband eV (DRV) (Berlynas, Vokietija), atstovaujamos Rechtsanwalt R. Gerharz
   
      Atsakovė: Europos Komisija
   
      Ieškovių reikalavimai
   
   
               —
            
            
               Panaikinti 2009 m. lapkričio 20 d. atsakovės sprendimą, apie kurį buvo pranešta 2009 m. gruodžio 11 d. raštu ir kuriuo ji atsisakė imtis priemonių prieš valstybės pagalbą, kurią Federalinė Vokietijos Respublika suteikė išmokų bankroto atveju forma.
            
         
               —
            
            
               Priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškovės ginčija 2009 m. lapkričio 19 d. Komisijos sprendimą K(2009) 8707, galutinis, susijusį su Valstybės pagalba NN 55/2009 — Vokietija, tariama valstybės pagalba išmokų bankroto atveju ir jų finansavimo forma. Šiame sprendime Komisija nusprendė, kad nagrinėjama priemonė nėra valstybės pagalba EB 87 straipsnio 1 dalies prasme.
   Grįsdamos savo ieškinį, ieškovės teigia, kad bankrutuojančių įmonių subsidijavimo negalima pateisinti Direktyva 80/987/EEB (1), nes ji taikoma tik siekiant apsaugoti nemokių įmonių darbuotojus, o ne pačias įmones. Ieškovės mano, kad remiantis Federalinėje Vokietijos Respublikoje taikoma teisine praktika nemokios įmonės tiesiogiai pasipelno iš išmokų bankroto atveju. Be to, ieškovės tvirtina, kad pavyzdžiai kitose Bendrijos šalyse rodo, jog Direktyva 80/987/EEB gali būti įgyvendinta, neteisėtai nesuteikiant subsidijų konkurentams.
   
      (1)  1980 m. spalio 20 d. Tarybos direktyva dėl valstybių narių įstatymų, susijusių su darbuotojų apsauga jų darbdaviui tapus nemokiam, suderinimo (OL L 283, p. 23; 2004 m. specialusis leidimas lietuvių k., 5 sk., 1 t., p. 217).